laion/Wikipedia-Exotic huggingface dataset:
M (ג'יימס בונד)

M הוא דמות בדיונית בסדרת ספרי ג'יימס בונד מאת איאן פלמינג שלאחר מכן עובדה לדמות בסדרת הסרטים. M הוא ראש ה-MI6 (הסוכנות החשאית הבריטית) ומעסיקו של בונד. דמותו של M הופיעה בספריו של פלמינג ואחרים, ובכל סרטי הסדרה. בהפקות הרשמיות של הסרטים גילמו את דמותו של M ארבעה שחקנים: ברנארד לי, רוברט בראון, ג'ודי דנץ' ורייף פיינס. איאן פלמינג ביסס את דמותו של M על האדמירל בצי המלכותי הבריטי ג'ון גודפרי, שהיה הממונה על פלמינג באגף המודיעין הימי במלחמת העולם השנייה. בספרו השלישי של פלמינג, מונרייקר, מתגלה שמו הפרטי של M- מיילס. בספר האחרון בסדרה אשר נכתב על ידי פלמינג, האיש בעל אקדח הזהב, מתגלה כי שמו המלא של M הוא סגן האדמירל מיילס מסרווי, והוא חבר במסדרים רבים כגון מסדר האמבט, מסדר מיכאל הקדוש וג'ורג' הקדוש ומסדר האימפריה הבריטית. במשך ספריו, סיפק פלמינג פרטים נוספים על דמותו של M: מסרווי נכנס לתפקידו לאחר שקודמו נרצח, והוא הרוויח כ-6,500 לירות שטרלינג בשנה (125,000 לירות במונחים של שנת 2018). בספר High Time to Kill סר מיילס פורש ומחליפה אותו ברברה מוודסלי. השחקן הראשון אשר גילם את M היה ברנארד לי, אשר שיחק את הדמות בכ-11 סרטים משנת 1962 ועד 1979. לי מת מסרטן בינואר 1981, במהלך צילומי הסרט "לעינייך בלבד". מתוך כבוד ללי, לא נשכר שחקן חדש כדי למלא את התפקיד, ובמקום זאת התסריט נכתב מחדש, כך ש-M בחופשה במהלך העלילה. דיוקנו של לי כ-M מוצג במשרדי השירות בסרט "העולם אינו מספיק". את לי החליף השחקן רוברט בראון אשר שיחק ב-4 סרטים. משחקו של בראון נחשב לנחמד ורך מזה של לי. לאחר כשש שנים בין ההפקות, הוחלט להחליף את בראון בג'ודי דנץ'. דמותה של M בשנים אלו התאפיינו ביחסים קרים מאוד עם בונד. דנץ שיחקה את M ב-7 סרטים. בסרטה האחרון, M מחוסלת על ידי הנבל הראשי. לאחר מותה של M המגולמת על ידי דנץ', התפקיד עובר לידי רייף פיינס. דמותו שירתה כלוטננט קולונל בצבא הבריטי בצפון אירלנד. פיינס גילם את הדמות בשלושה סרטים: סקייפול (2012), ספקטר (2015), לא זמן למות (2021). בסקייפול, רייף גילם את הדמות בשם גארת' מלורי, יו"ר ועדת הביטחון והמודיעין עד שמונה להחליף את M כיו"ר MI6. בסרט הלא רשמי קזינו רויאל מ-1967, דמותו של M גולמה בתחילה על ידי ג'ון יוסטון, שהיה גם אחד הבמאים של הסרט. לאחר מכן התפקיד ניתן לג'יימס בונד עצמו, המגולם על ידי דייוויד ניבן. בסרט הלא רשמי "לעולם אל תאמר לעולם לא" מ-1983, דמותו של M גולמה על ידי השחקן אדוארד פוקס. אלי אשד, האמת על ג'יימס בונד סקירה מקיפה על פלמינג ויצירתו ותרגומיהם לעברית. ד"ר נו, מרוסיה באהבה, גולדפינגר, כדור הרעם, אתה חי רק פעמיים, בשרות הוד מלכותה, יהלומים לנצח, חיה ותן למות, האיש בעל אקדח הזהב, המרגלת שאהבה אותי ומונרייקר אוקטופוסי, רצח בעיניים, 007 באזור המסוכן ורישיון להרוג גולדן איי, מחר לנצח, העולם אינו מספיק, למות ביום אחר, קזינו רויאל, קוונטום של נחמה וסקייפול ספקטר
דג ריאות אפריקני משויש

דג ריאות אפריקני משויש (שם מדעי: Protopterus aethiopicus) הוא מין דג ריאות מהמשפחה דגי ריאות אפריקנים. דג זה מוכר כחולייתן בעל הגנום הגדול ביותר (נכון ל-2018). דג זה הוא הכבד במיני דגי הריאות ומגיע לאורך של 2 מטר ולמשקל של 50 ק"ג. הוא בעל עור חסר קשקשים בצבע ירקרק עם כתמים כהים דמויי-חברבורות נמר ולו 2 זיזים דמויי-גפיים איתם הוא נע במים או ביבשה. הראש גדול עם עיניים קטנות כחולות בקדמת הראש. לדג לסת גדולה ובולבוסית. לדג זימים כשביכולתו לנשום גם אוויר ביבשה. הדג מצוי סביב הביצות והאגמים של אפריקה בטנזניה, אתיופיה, הרפובליקה הדמוקרטית של קונגו, קניה, אוגנדה וסודאן. הוא מצוי בנילוס ובכמה אגמים גדולים. הצעירים חיים סביב שורשם של צמחי פפירוס. דג זה הוא טורף הניזון מרכיכות, דגים קטנים וחרקים. Protopterus aethiopicus aethiopicus Protopterus aethiopicus congicus Protopterus aethiopicus mesmaekersi מדיה וקבצים בנושא דג ריאות אפריקני משויש בוויקישיתוף דג ריאות אפריקני משויש, באתר ITIS (באנגלית) דג ריאות אפריקני משויש, באתר NCBI (באנגלית) דג ריאות אפריקני משויש, באתר האנציקלופדיה של החיים (באנגלית) דג ריאות אפריקני משויש, באתר FishBase (באנגלית) דג ריאות אפריקני משויש, באתר GBIF (באנגלית) דג ריאות אפריקני משויש באתר הרשימה האדומה של IUCN
Shout Out to My Ex

Shout Out to My Ex (בעברית: קריאת מחווה לאקס שלי) הוא שיר של הלהקה הבריטית ליטל מיקס. השיר יצא לאור ב-16 באוקטובר 2016 כסינגל הראשון מתוך האלבום הרביעי של ליטל מיקס, Glory Days. השיר זכה להצלחה גדולה ברחבי העולם והגיע למקום הראשון בכמה מצעדים, ביניהם המצעד הבריטי. הוא השיר הרביעי של ליטל מיקס שמגיע למקום הראשון במצעד הבריטי. השיר מכר למעלה ממיליון עותקים בבריטניה והוכרז שם כמעמד פלטינה כפולה. בילבורד דירגו את השיר במקום 58 מתוך 100 שירי הפופ הפופולריים ביותר לשנת 2016. בטקס פרסי המוזיקה הבריטית 2017, השיר זכה בקטגוריית שיר השנה וזו הייתה הפעם הראשונה של ליטל מיקס לזכות בפרס המוזיקה הבריטית. הקליפ צולם במדבר טברנאס, אלמריה, ספרד והועלה לערוץ Vevo של ליטל מיקס ב-21 באוקטובר 2016. בקליפ ניתן לראות את הלהקה נוסעת במכונית בכביש מהיר כשברקע ישנם מלא עצים בצבע לבנדר. הקליפ צבר מעל 400 מיליון צפיות ביוטיוב. הלהקה הופיעה לראשונה עם השיר ב-16 באוקטובר בתוכנית "X Factor". הן הופיעו עם השיר גם בתוכנית "בוקר טוב אמריקה". מידע על הסינגל "Shout Out to My Ex" באתר מיוזיק בריינז סרטון השיר "Shout Out to My Ex" באתר יוטיוב
ירחוני דרומי

ירחוני דרומי (שם מדעי: Lampris immaculatus) הוא מין של דג ממשפחת הירחוניים השוכן באוקיינוסים הדרומיים. הוא קרוב למין ירחוני מלכותי הנפוץ יותר. הדג דומה לקרוב משפחתו הנפוץ אך קטן יותר. אורכו 1.1 מ' ומשקלו עד 30 ק"ג. הוא בעל קשקשים כחולים עם סנפירים, זנב ושפתיים אדומים וצורתו כדורית. הוא חי בעומקים של 50–450 מ' מתחת המים. דג זה חי ברחבי אוקיינוס הדרומיים ומגיע ממש עד לחופי אנטארקטיקה. הוא ניזון בעיקר ממדוזות, דיונונים וקריל. לעיתים יאכל גם דגים קטנים. ירחוני דרומי, באתר ITIS (באנגלית) ירחוני דרומי, באתר NCBI (באנגלית) ירחוני דרומי, באתר Animal Diversity Web (באנגלית) ירחוני דרומי, באתר FishBase (באנגלית) ירחוני דרומי, באתר GBIF (באנגלית) ירחוני דרומי באתר הרשימה האדומה של IUCN
קרולינה, נסיכת רויס-גרייץ

קרולינה, נסיכת רויס-גרייץ (בגרמנית: Caroline, Prinzessin Reuß zu Greiz;‏ 13 ביולי 1884 - 20 בינואר 1905), הייתה נסיכה גרמנייה מבית רויס אשר התחתנה עם וילהלם ארנסט, הדוכס הגדול של סקסוניה-ויימאר-אייזנך. קרולינה נולדה ב-13 ביולי 1884 בעיר גרייץ, להיינריך העשרים ושנים, נסיך רויס-גרייץ ולאידה, נסיכת שאומבורג-ליפה, בתם של אדולף הראשון, נסיך שאומבורג-ליפה והרמינה, נסיכת ולדק ופירמונט. ב-10 בדצמבר 1902 התארסה קרולינה עם וילהלם ארנסט, הדוכס הגדול של סקסוניה-ויימאר-אייזנך, וב-30 באפריל 1903 התחתנו השניים בביקבורג. קרולינה רצתה לסגת מהנישואים זמן קצר לפני החתונה, אולם וילהלם השני, קיסר גרמניה ואשתו אוגוסטה ויקטוריה, קיסרית גרמניה ומלכת פרוסיה שכנעו אותה להתחתן עמו. בני דודיה גאורג, נסיך שאומבורג-ליפה והיינריך הארבעה עשר, נסיך רויס, כמו גם בני דודיו של וילהלם ארנסט וילהלמינה, מלכת הולנד והנדריק, נסיך הולנד הגיעו לחתונה. נישואי הזוג היו אומללים, וקרולינה לא הצליחה להתאים את עצמה לנימוסי החצר הנוקשים בוויימאר. עד מהרה ברחה קרולינה לשווייץ, ובהמשך אף חלתה במלנכוליה. ב-20 בינואר 1905 מתה קרולינה במיינינגן בנסיבות מסתוריות, והטענה הרשמית הייתה דלקת ריאות בעקבות שפעת, אם כי הועלו טענות שהייתה זו התאבדות. לאחר מותה התחתן וילהלם ארנסט בשנת 1910 עם פאודורה, נסיכת סקסוניה-מיינינגן, ממנה נולדו לו 4 ילדים. מדיה וקבצים בנושא קרולינה, נסיכת רויס-גרייץ בוויקישיתוף
Touch (שיר של ליטל מיקס)

"Touch" (בעברית: "מגע") הוא שיר של הלהקה הבריטית ליטל מיקס. השיר יצא לאור ב-9 בדצמבר 2016 כסינגל השני מתוך האלבום הרביעי של ליטל מיקס, Glory Days. בנובמבר 2016, ליטל מיקס הוציאו את השיר כסינגל הקידומי הרביעי מהאלבום וב- בדצמבר 2016 הכריזו כי הן בחרו את השיר להיות הסינגל השני מאלבום האולפן הרביעי שלהן. ב-28 בפברואר 2017, רמיקס בשיתוף Kid Ink שיצא לאור בנוסף. השיר הגיע למקום ה-4 במצעד הבריטי, ונכנס לעשירייה הפותחת במצעד של מקסיקו, סקוטלנד ואירלנד. השיר היה מועמד בטקס פרסי המוזיקה הבריטית לשנת 2017 בקטגוריית סינגל השנה והקליפ בקטגוריית וידאו השנה. הלהקה הופיעה עם השיר בגמר של ה-The X Factor, דבר שהקפיץ את השיר למקום 23 במצעד הסינגלים הבריטי. הקליפ יצא ב-19 בינואר 2017. הקליפ הוא בכיכובן של הלהקה והרקדנים שלהן. הלהקה נמצאת במעין מבוך צבעוני ובמהלך השהות שלהן במבוך הן רוקדות עם הרקדנים שלהן לצלילי השיר. הקליפ הוביל איתו תגובות שליליות, בטענה שהוא פרובוקטיבי מדי וחסר תוכן. נכון ליוני 2018 לקליפ יש מעל 250 מיליון צפיות ביוטיוב. סרטון השיר "Touch" באתר יוטיוב
מיכל בן-שחר

מיכל בן-שחר (נולדה ב-1974) היא מדענית ישראלית, פרופסור חבר לחקר המוח ובלשנות וראש המעבדה לנוירוביולוגיה של שפה במרכז לחקר המוח על שם לסלי וסוזן גונדה באוניברסיטת בר-אילן. עוסקת בעיבוד וייצוג שפה במוח, תחום התורם להבנת ליקויי קריאה וגמגום. מיכל בן-שחר נולדה בקיבוץ יפעת. היא בוגרת התוכנית הבין-תחומית לתלמידים מצטיינים ע"ש עדי לאוטמן, ובעלת תואר מוסמך בהצטיינות בפסיכולוגיה מאוניברסיטת תל אביב. ב-2005 הוענק לה דוקטורט מאוניברסיטת תל אביב על עבודתה בפיתוח של שיטות הדמיה מוחית למחקר של ייצוג ועיבוד שפה במוח, בהנחיית פרופ' יוסף גרודזינסקי. מחקר הפוסט דוקטורט שלה נערך במחלקה לפסיכולוגיה של אוניברסיטת סטנפורד, בשיתוף עם פרופ בריאן וונדל (אנ'). המחקר התרכז בדרך שבה אזורי המוח המעורבים בקריאה מפתחים רגישות מוגברת למילים כתובות במהלך רכישת הקריאה. בשנת 2008 הצטרפה לסגל האקדמי הבכיר של אוניברסיטת בר-אילן כחברת החוג לבלשנות וספרות אנגלית וחברה במרכז לחקר המוח ע"ש גונדה. בשנים 2015 - 2016 הייתה פרופסורית אורחת במרכז הרפואי של אוניברסיטת סטנפורד. בשנת 2017 התמנתה לראש הכנס הבינלאומי לנוירוביולוגיה של שפה ולחברת הוועד המנהל של האגודה הבינלאומית לנוירוביולוגיה של שפה בשנים 2018 - 2022 כיהנה בראש התוכנית ללימודי מדעי המוח באוניברסיטת בר-אילן. מחקריה של ד"ר בן-שחר עוסקים במנגנונים המוחיים המעורבים בעיבוד שפה, ובשיטות הדמיה מוחית המאפשרים לזהות הבדלים בעיבוד שפה באוכלוסיות שונות. למשל, מחקריה מראים הבדלים בקישוריות מוחית אצל אנשים בוגרים בעלי גמגום התפתחותי, ומצביעים על הבדלים מוחיים בקישוריות במערכת השפה בילדים שנולדו פגים. בן-שחר הייתה מראשוני החוקרים בישראל שאימצו שיטות של הדמיה מוחית תפקודית (functional MRI) כדי לחקור כיצד המוח מעבד מאפיינים מורכבים של שפה כגון תחביר. בסדרת מחקרים ביחד עם עמיתים, הראתה כיצד תהליך לימוד קריאה מתבסס על שינויים בקשרים במוח עם התפתחות בילדות, מחקרים אלו זכו לתהודה ופרסים אתר המעבדה לנוירוביולוגיה של שפה בראשותה של מיכל בן-שחר (באנגלית) מידע על בן שחר, מיכל, 1974- בקטלוג הספרייה הלאומית [1] . [2][3][4] . ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
טריטון (סוג)

טריטון (שם מדעי: Triturus) הוא סוג של דו-חיים ממשפחת הסלמנדריים מתת-משפחת הטריטונים. הטריטונים נראים כמו סלמנדרות בעלות קוצים דקים ואורכם 10–20 ס"מ. הם חיים במקווי מים או במקומות חיות לחים באירופה ואסיה. המין טריטון הפסים מצוי בישראל. את הביצים הם מטילים במים ומהם בוקעים ראשנים. לטריטונים זרועות גדולות וזנב חזק המשמש כהגה. חלק מבני הסוג ארסיים ועל גבם שורות קוצים המשמשות להגנה. הם ניזונים מחסרי חוליות קטנים. Triturus anatolicus Triturus carnifex טְרִיטוֹן הָרֶכֶס (Triturus cristatus) Triturus dobrogicus Triturus ivanbureschi Triturus karelinii Triturus macedonicus Triturus marmoratus Triturus pygmaeus Triturus ophryticus - ייתכן ששייך לסוג Ommatotriton טריטון הפסים (Triturus vittatus) - ייתכן ששייך לסוג Ommatotriton מדיה וקבצים בנושא טריטון בוויקישיתוף טריטון, באתר ITIS (באנגלית) טריטון, באתר NCBI (באנגלית) טריטון, באתר האנציקלופדיה של החיים (באנגלית) טריטון, באתר GBIF (באנגלית)
נסיכות רויס-גרייץ

נסיכות רויס-גרייץ (בגרמנית: Fürstentum Reuß-Greiz) הייתה נסיכות קטנה בגרמניה, אשר השתייכה לענף המבוגר של בית רויס, אשר התקיים עד לאחר מלחמת העולם הראשונה, ובשנת 1920 צורפה לתורינגיה. בשנת 1723 ירש היינריך האחד עשר, רוזן רויס-אוברגרייץ את רוזנות רויס-אוברגרייץ, ובשנת 1768 הוא ירש אף את רוזנות רויס-אונטרגרייץ, ואיחד אותם לרוזנות רויס-גרייץ. בשנת 1778 העניק לו יוזף השני, קיסר האימפריה הרומית הקדושה את התואר נסיך, ובשנת 1800 הוא מת ובנו היינריך השלושה עשר, נסיך רויס-גרייץ ירש את נחלותיו ותאריו. בשנת 1806 הצטרפה הנסיכות לקונפדרציה של הריין, ובשנת 1815 היא הצטרפה לקונפדרציה הגרמנית. בשנת 1848 פרצו בנסיכות מהומות כחלק ממהפכות אביב העמים, והיינריך העשרים, נסיך רויס-גרייץ הבטיח שיעניק חוקה לנתיניו, אולם לאחר דיכוי המהומות הוא הפר את הבטחתו ולא העניק להם חוקה. בשנת 1859 מת היינריך העשרים, ובנו היינריך העשרים ושנים, נסיך רויס-גרייץ ירש את נחלותיו ותאריו. מכיוון שהיה קטין שלטה אמו קרולינה, נסיכת הסן-הומבורג כעוצרת הנסיכות עד לבגרותו. קרולינה, שהייתה בתו של גנרל אוסטרי ואשתו של קצין אוסטרי, שנאה את פרוסיה, ובשל כך הצטרפה במלחמת אוסטריה–פרוסיה לצד אוסטריה. עד מהרה נכבשה הנסיכות על ידי הצבא הפרוסי, ונשארה תחת כוחות כיבוש עד לאחר תשלום של 100,000 טאלרים. בשנת 1867 נטל היינריך את מושכות השלטון לידיו, ומיד לאחר מכן העניק לנסיכות את החוקה הראשונה שלה. בשנת 1870 לחמו כוחות הנסיכות לצד הצבא הפרוסי במלחמת צרפת–פרוסיה, ובשנת 1871 הצטרפה הנסיכות לקיסרות הגרמנית. כמו הוריו נשאר היינריך אנטי פרוסי כל ימיו, ודחה שוב ושוב את הצעדים הפרוסיים כקולטורקמפף ונישואים אזרחיים. היינריך, כמו גם נתיניו ברויס, סירב לקבל את העובדה שלקיסרי גרמניה מבית הוהנצולרן יש עדיפות על פני בתי מלוכה אחרים, וכשנשאל על יחסיו עם הקיסר, היה היינריך פשוט משיב כי הם "הם בעלי ברית להגנה משותפת של הפדרציה הגרמנית". היינריך לא פספס שום הזדמנות להראות את סלידתו מהקיסר, וסירב לאפשר את הקמתו של כל זכר לקיסר וילהלם הראשון, סבו האהוב של וילהלם השני. היינריך גם סירב להתיר הפגנת אבל, רשמית או פרטית, בעת מותם של הקיסרים וילהלם הראשון ופרידריך השלישי, ואף אסר על כל חגיגה של ימי השנה לניצחונות הגרמנים בשנת 1870. היינריך היה עשיר מאוד, שכן חלקו הגדול של השטח ששלט בו היה רכושו הפרטי. בסוף שלטונו, התגוררו ברויס-גרייץ פחות מ-70,000 אנשים, והא השתרעה על שטח של 122 קילומטרים רבועים. בשנת 1902 מת היינריך בגרייץ, ובנו היינריך העשרים וארבעה, נסיך רויס-גרייץ עלה לשלטון במקומו. מכיוון שהיינריך העשרים וארבעה היה לקוי בנפשו כתוצאה מתאונה שעבר בילדותו, שלטו דודניו היינריך הארבעה עשר, נסיך רויס הקו הצעיר ולאחריו היינריך העשרים ושבעה, נסיך רויס הקו הצעיר כעוצרי הנסיכות. לאחר תבוסת גרמניה במלחמת העולם הראשונה, נאלץ היינריך העשרים וארבעה להתפטר, ובתחומי הנסיכות הוקמה המדינה העממית רויס שהצטרפה בשנת 1920 למדינת תורינגיה. היינריך האחד עשר (1778–1800) היינריך השלושה עשר (1800–1817) היינריך התשעה עשר (1817–1836) היינריך העשרים (1836–1859) היינריך העשרים ושנים (1859–1902) היינריך העשרים וארבעה (1902–1918) מדיה וקבצים בנושא נסיכות רויס-גרייץ בוויקישיתוף
היינריך העשרים וארבעה, נסיך רויס-גרייץ

היינריך העשרים וארבעה, נסיך רויס גרייץ (בגרמנית: Heinrich XXIV Fürst Reuß zu Greiz;‏ 20 במרץ 1878 - 13 באוקטובר 1927), היה נסיך רויס-גרייץ בין השנים 1902–1918. היינריך נולד ב-20 במרץ 1878 בעיר גרייץ, להיינריך העשרים ושנים, נסיך רויס-גרייץ ולאידה, נסיכת שאומבורג-ליפה, בתם של אדולף הראשון, נסיך שאומבורג-ליפה והרמינה, נסיכת ולדק ופירמונט. בשנת 1902 מת אביו היינריך העשרים ושנים, נסיך רויס-גרייץ, והיינריך עלה לשלטון במקומו. מכיוון שהיינריך העשרים וארבעה היה לקוי בנפשו כתוצאה מתאונה שעבר בילדותו, שלטו דודניו היינריך הארבעה עשר, נסיך רויס הקו הצעיר ולאחריו היינריך העשרים ושבעה, נסיך רויס הקו הצעיר כעוצרי הנסיכות. לאחר תבוסת גרמניה במלחמת העולם הראשונה, נאלץ היינריך העשרים וארבעה להתפטר, ובתחומי הנסיכות הוקמה המדינה העממית רויס שהצטרפה בשנת 1920 למדינת תורינגיה. ב-13 באוקטובר 1927 מת היינריך בגרייץ, ולאחר מותו איחד דודנו היינריך העשרים ושבעה, נסיך רויס הקו הצעיר, את בית רויס כולו תחת הנהגתו. מדיה וקבצים בנושא היינריך העשרים וארבעה, נסיך רויס-גרייץ בוויקישיתוף
המדינה העממית רויס

המדינה העממית רויס (בגרמנית: Volksstaat Reuß) הייתה מדינה קטנה ברפובליקת ויימאר, שהתקיימה תקופה קצרה עד למיזוגה במדינת תורינגיה. לאחר תבוסת הקיסרות הגרמנית במלחמת העולם הראשונה ופרוץ המהפכה הגרמנית, נאלצו היינריך העשרים וארבעה, נסיך רויס-גרייץ והיינריך העשרים ושבעה, נסיך רויס הקו הצעיר להתפטר, וב-4 באפריל 1919 הוקמה בתחומי הנסיכויות המדינה העממית של רויס. ב-1 במאי 1920 התאחדה המדינה יחד עם עוד כמה מדינות קטנות, ובכך הוקמה מדינת תורינגיה. המדינה העממית רויס (בגרמנית)
סמוטריץ'

האם התכוונתם ל... סמוטריץ' (הר) – הר במערב אוקראינה ברכס צ'ורנוהורה (אנ') שבהרי הקרפטים סמוטריץ' (יישוב) – יישוב במחוז חמלניצקי במערב אוקראינה סמוטריץ' (נהר) – נהר ביובל השמאלי של נהר דניסטר, ברמת פודוליה שבמערב אוקראינה בצלאל סמוטריץ' – פוליטיקאי ישראלי, יושב ראש מפלגת הציונות הדתית
יהודה גולן (שגריר)

יהודה גולן (5 במרץ 1909 – 1 באפריל 1998) היה איש משרד החוץ ודיפלומט ישראלי שכיהן כשגריר ישראל בפינלנד וביוון. גולן נולד בירושלים כיהודה גולדברג, אחיו של שופט בית המשפט המחוזי בירושלים, משה גולן. הוא הוסמך כעורך דין בשנת 1943. ובמקביל ללימודיו עבד באופן חלקי במחלקה המדינית של הסוכנות היהודית. באמצע 1946 נשלח לפתוח ולנהל את משרד הסוכנות בווינה. לאחר הקמת מדינת ישראל התמנה גולן לאיש הקשר של משרד החוץ בירושלים. בשנת 1949 מונה למזכיר הצירות הישראלית בדרום אפריקה. בשנת 1953 הקים את הצירות הישראלית בקופנהגן. בשנת 1954 הוא החל לכהן כקונסול במונטריאול. בסוף שנות ה-50 היה הממונה על יחסי הציבור במשרד החוץ. בשנת 1960 נתמנה גולן לשגריר ישראל בפינלנד. את כתב אמנתו הגיש בספטמבר 1960. בספטמבר 1964 נתמנה לראש הטקס במשרד החוץ במקומו של אברהם גלבוע שמונה לקונסול כללי בליסבון, בדרגת ציר. בתפקיד זה הוא כיהן עד שנת 1970, אז מונה לשגריר ישראל ביוון. בעת קבלת פנים שערך לכבוד יום העצמאות בשנת 1973, הגיע בטעות שגריר סין העממית ביוון, שהתכוון להגיע לאירוע של שגריר כווית. נוכחותו של השגריר הסיני עוררה עניין רב בתקשורת. בשנת 1974 פרש לגמלאות. בשנת 1980, בעת ביקור בלוס אנג'לס היה נוכח בשוד מזוין, אך לא נפגע. בעקבות האירוע פורסם ברדיו ששגריר ישראל מוחזק כבן ערובה. גולן היה נשוי לשרה בתו של הרב מרדכי סנדר קופשטיין. הם התגוררו בשכונת טלביה בירושלים. מדיה וקבצים בנושא יהודה גולן בוויקישיתוף יהודה גולן, אתר ההנצחה של משרד החוץ רשיונות לשישה עורכי דין חדשים, הצופה, 29 בינואר 1943 מכתב לדוד בן-גוריון בלונדון - ירושלים, 4.7.1937, משה שרת ומורשתו מכתב 5 - משה יקירי - 2.7.1946, משה שרת ומורשתו בחברה ובמשפחה, הַבֹּקֶר, 30 ביולי 1946 משרד ארצישראלי נפתח בוינה, הצופה, 4 באוקטובר 1946 אושר ציר ישראל לדרום אמריקה, על המשמר, 26 באוגוסט 1948 חילופי גברא בסניף משרד־החוץ בירושלים, על המשמר, 23 במרץ 1949 י. גולן - קונסול ישראל בדרום אפריקה, חרות, 21 באוגוסט 1949 צירות ישראלית הוקמה בקופנהאגן, על המשמר, 18 בינואר 1953 יהודה גולן נתמנה קונסול כללי במונטריאול, מעריב, 27 במאי 1954 מזכיר המדינה של פורטו ריקו - בישראל, למרחב, 26 באוגוסט 1958 י. גולן - ציר ישראל בפינלנד, שערים, 24 ביוני 1960 יהודה גולן, דבר, 18 בספטמבר 1960 יהודה גולן — ראש הטקס במשרד החוץ, הצופה, 14 בספטמבר 1964 רעית נשיא גאבון באה לארץ כאורחת ראש הממשלה, דבר, 8 ביוני 1970 יוון נייטראלית בסכסוך הישראלי ערבי, דבר, 14 בפברואר 1971 שגריר סין העממית באתונה בא למסיבה שערך הנציג הישראלי, מעריב, 11 במאי 1973 מסיבה קיבוצית, מעריב, 17 בספטמבר 1976 אריה מקל, שגריר ישראלי בדימוס הוחזק כבן ערובה בידי פורץ בלוס אנג'לס, מעריב, 14 באוגוסט 1980 הרב ס.ה. קופשטיין, הצופה, 4 ביוני 1954 מתה הרבנית פנינה קופשטיין, הצופה, 7 בפברואר 1968 דוד קרוינקר, שכונות ירושלים: טלביה, קטמון והמושבה היוונית, כתר, 2002, עמ' 36
אטיין בקרו

אטיין בקרו (בצרפתית: Étienne Bacrot;‏ נולד ב-22 בינואר 1983 בליל, שבצרפת) הוא שחמטאי צרפתי בדרגת רב-אמן. הוא היה השחמטאי הצרפתי הראשון שהגיע לעשירייה הראשונה בעולם לפי מד כושר (2005). נכון למאי 2019, מדורג במקום השלישי בצרפת וה-58 בעולם לפי מד כושר. בקרו החל לשחק שחמט בגיל 4. בגיל 9 הוא התחיל להתאמן אצל יוסף דורפמן. בגיל 10 הוא ניצח בתחרויות לגילו, ובגיל 13 ניצח את וסילי סמיסלוב. במרץ 1997, בגיל 14 וחודשיים, הוענק לו תואר רב אמן. בקרו היה חמש פעמיים אלוף צרפת (פעם ראשונה בגיל 16). בגיל 16 הוא ניצח בדו-קרב את יהודית פולגאר 3.5:1.5, ובגיל 17 סיים בתיקו 3:3 דו-קרב עם אנטולי קרפוב בשחמט מהיר. בגביע העולם בשחמט 2005 הוא הגיע לחצי הגמר. בין השנים 1998 ל-2018 השתתף אטיין בקרו ב-7 אולימפיאדות שחמט: תחרות העל בביל 2012 גביע העולם בשחמט בשנים: 2005, 2017, 2021 אליפות אירופה בשחמט 2015 מדיה וקבצים בנושא אטיין בקרו בוויקישיתוף אטיין בקרו, באתר צ'סגיימס (באנגלית) אטיין בקרו, באתר פיד"ה (באנגלית) Bacrot, Etienne - Men's Chess Olympiads, באתר אולימפבייס (באנגלית) http://chess-results.com/tnr368908.aspx?lan=1&art=20&fed=FRA&flag=30 ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
טטרה 87

טטרה 87 (בצ'כית: Tatra 87) היא מכונית סלון מתוצרת יצרנית הרכב הצ'כית "טטרה" (באנגלית: Tatra company) אשר יוצרה בין השנים 1936–1950. "טטרה 87" דורגה לתקופתה, כמכונית מהירה מאוד. מכוניות מתחרות נבנו עם נפח מנוע גדול פי 2 מאשר ה"טטרה 87", והיו צורכות כ־20 ליטר ל-100 ק"מ. במלחמת העולם השנייה קצינים נאצים רבים אשר נהגו בדגם ה"טטרה 87", נהרגו בתאונות דרכים, בגלל המהירויות הגבוהות שהגיעו (הדגם הגיע למהירות 160 קמ"ש (חריג לתקופה). סך הכול יוצרו 3,056 יחידות. "Typ 87" (יוצר בין השנים 1936–1950) "Typ 87-603" (יוצר בשנת 1950) 4 דלתות - סלון קבריולה (2 יחידות אשר יוצרו בשנת 1938) 5 נוסעים 4 דלתות דלתות קדמיות - "דלתות התאבדות" (ציר פתיחת הדלת מנוגד לציר התנועה הקדמי) מנוע אחורי מקדם גרר - 0.251 מכל דלק - 55 ליטר "טטרה 87", שנת 1941 "טטרה 87" "טטרה 87", שנת 1937 "טטרה 87", שנת 1937 "טטרה 87", שנת 1937 "טטרה 87", שנת 1937 "טטרה 87", שנת 1948 "טטרה 87", שנת 1947 - מבט לתא הנהג (לוח מחוונים עגול, ושעון אנלוגי) "טטרה 87", שנת 1947 - מבט למנוע האחורי "טטרה 87" לוגו "טטרה 87", שנת 1947 (במרכז מכסה תא המטען הקדמי) טטרה 49 טטרה 52 טטרה 81 טטרה 90 טטרה 605 טטרה 700 מדיה וקבצים בנושא טטרה 87 בוויקישיתוף טטרה 87, סרטון באתר יוטיוב טטרה 87, סרטון באתר יוטיוב "טטרה 87" - היסטוריה businessinsider.com/history-of-tatra-87 "טטרה 87", שנת 1947 conceptcarz.com/vehicle/z9132/tatra-t87 Rupert Hawksley, ‏The car that destroyed Nazis, The Telegraph, 27 May 2015 "טטרה 87" popularmechanics.com/cars/a6651/jay-lenos-tatra-t87 "טטרה 87" jalopnik.com/1941-tatra-t87 "טטרה 87" - גרר הידרודינמי aerotatra.czweb.org/t87
נדים סוואלה

נדים סוואלה (באנגלית: Nadim Sawalha; בערבית: نديم صوالحة; נולד ב-9 בספטמבר 1935) הוא שחקן בריטי יליד ירדן, אביהן של השחקניות ג'וליה ונדיה סוואלה. סוואלה נולד במידבא שבירדן בשנת 1935. הוא נסע ללמוד משחק בבריטניה בשנות החמישים של המאה העשרים. בתו ג'וליה גילתה בפרק בסדרה התיעודית "Who Do You Think You Are?" שהוא אינו בטוח מהו תאריך הלידה שלו, אבל התאריך המשוער הוא בין 7 ל-9 בספטמבר. נדים סוואלה הופיע ביותר ממאה סרטים ותוכניות טלוויזיה במהלך קריירה שנמשכת מעל לארבעים שנה. עוד שיחק בתפקיד עומאר בדרי במשחק המחשב "CDX" של ה-BBC. סוואלה נשוי לרוברטה ליין ולהם שלוש בנות, ג'וליה, נדיה ודינה. אחיו הוא הקומיקאי נביל סוואלה. נדים סוואלה, במסד הנתונים הקולנועיים IMDb (באנגלית) נדים סוואלה, באתר "אידיבי", מאגר הידע העברי לקולנוע ישראלי ועולמי נדים סוואלה, באתר AllMovie (באנגלית) נדים סוואלה, במסד הנתונים הקולנועיים KinoPoisk (ברוסית) "The Arab Talks To....Nadim Sawalha". אורכב מ-המקור ב-21 בספטמבר 2010. נבדק ב-12 בינואר 2011. {{cite news}}: (עזרה) Participant: Julia Sawalha (2006-10-25). "Episode page on BBC website". Who Do You Think You Are?. Series 3. London, England. Event occurs at 1:10. BBC. BBC One. http://www.bbc.co.uk/programmes/b00793sc.
מוריץ בנדיקט

מוריץ בנדיקט (בגרמנית: Moritz Benedikt ; ‏27 במאי 1849 – 18 במרץ 1920) היה עיתונאי יהודי וינאי, העורך הראשי והבעלים של העיתון החשוב באימפריה האוסטרו-הונגרית, נויה פרייה פרסה מ-1880 ועד מותו. נולד בהולשוב שבמוראביה. ב-1872 החל לעבוד כעורך ב"נויה פרייה פרסה", שתאם את נטייתו הפוליטית הליברלית. הוא התבלט בדיווחיו על המשבר הפיננסי של 1873 והפך לדמות מוכרת. ב-1880 הפך לעורך הראשי של העיתון ולבעל המניות העיקרי בתאגיד Österreichische Journal-A.G ("עיתונות אוסטרית בע"מ"), בעליו של העיתון. עד 1908 ערך את העיתון יחד עם אדוארד באכר (Eduard Bacher) ולאחר מכן היה העורך הראשי לבדו. באותה תקופה היה אחד האנשים העשירים ביותר באוסטריה והותקף על ידי קרל קראוס שהאשימו בשחיתות ובכוחניות. על אף היותו יהודי, והיותם של רבים מאוד מחברי המערכת יהודים, ביקש בנדיקט לשקף בעיתונו סדר יום ליברלי ונייטרלי מיחס אוהד ליהודים. כך, בעת משפט דרייפוס (אותו סיקר תיאודור הרצל עבור העיתון) פרסם בנדיקט במקביל לדיווחיו של הרצל גם סדרת ראיונות שערך הסופר והמחזאי הווינאי הרמן באהר עם אישים בינלאומיים כמחזאי הנריק איבסן והסוציאליסט אוגוסט בבל שהשמיעו דעות אנטישמיות. כך גם הסתייג בנדיקט מהציונות של הרצל ומנע פרסומים ציוניים בעיתונו. עם מותו נקבר בחלק היהודי של בית הקברות המרכזי בווינה, שנהרס בעת מלחמת העולם השנייה. מדיה וקבצים בנושא מוריץ בנדיקט בוויקישיתוף תקציר נתונים אישיים האם הושפע הרצל מתנועת הדארוויניזם החברתי שעיוותה את דרווין?, הידען, 15 ביולי 2004
טטרה 605

טטרה 605 (בצ'כית: Tatra 605) היא אב-טיפוס של מכונית מרוץ מתוצרת יצרנית הרכב הצ'כית "טטרה" (באנגלית: Tatra company) אשר יוצרה בשנת 1957. גוף הדגם באווירודינמיקה של 2 חלקים מספר דלתות - 0 מושב בודד לנהג מנוע מרכזי מנוע מסוג "Straight engine" (אנ') תוצרת "Zweizylindermotor" (גר') "טטרה 605" "טטרה 605" טטרה 20 טטרה 49 טטרה 52 טטרה 81 טטרה 87 טטרה 90 טטרה 605 מדיה וקבצים בנושא טטרה 605 בוויקישיתוף "טטרה 605" - מנוע קירור אוויר oppositelock.kinja.com/1956-tatra-605 "טטרה 605" - מפרט טכני auta5p.eu/lang/en/katalog "טטרה 605" auta5p.eu/muzea/koprivnice_2002
אל-כות

אל-כות (בערבית: الكوت) היא בירת מחוז ואסט במזרח עיראק. העיר שוכנת על גדות נהר החידקל כ-160 ק"מ מדרום לבירה בגדאד. לפי אומדן רשמי מתאריך 1 ביולי 2018 אוכלוסיית העיר מונה 389,376 בני אדם. במלחמת העולם הראשונה נערך עליה מצור. מדיה וקבצים בנושא אל-כות בוויקישיתוף אל-כות, באתר אנציקלופדיה בריטניקה (באנגלית) Iraq: Governorates, Major Cities & Urban Centers - Population Statistics, Maps, Charts, Weather and Web Information, www.citypopulation.de ערך זה הוא קצרמר בנושא יישובים בעיראק. אתם מוזמנים לתרום לוויקיפדיה ולהרחיב אותו.